**Srednja škola Petrinja-Pedološki laboratorij**

**ZAŠTO ANALIZA TLA?**

Agrokemijska analiza tla, uz analizu biljnog materijala (npr. listova), najbolji je orijentir za pravodobnu i ekonomski , te ekološki opravdanu gnojidbu poljoprivrednih kultura. Temelj je za gnojidbenu preporuku, a i zakonom propisana mjera u očuvanju plodnosti poljoprivrednih tala.

Novoosnovani pedološki laboratorij Srednje škole Petrinja od veljače 2014. primat će uzorke tla za analizu kojoj, prema želji naručitelja, može biti dodana i gnojidbena preporuka (preporučuje se).

**UPUTE ZA NARUČITELJE ANALIZE TLA**

Važno je napomenuti da je uzorke tla za analizu najbolje uzeti odmah nakon berbe ili žetve, dakle u kasno ljeto ili u jesen kad je vlažnost tla idealna za oranje.

Uzorkovanje je moguće obaviti sve do početka sljedeće vegetacijske sezone. Uzorkovanje treba provesti 3-6 mjeseci prije sadnje kako bi se osiguralo dovoljno vremena za laboratorijski rad, a to je najmanje tri tjedna. Isto tako, bit će dovoljno vremena za organizaciju gnojidbe, tj.za nabavu gnojiva i sadnica. Ne uzorkovati brzo nakon kalcifikacije, gnojidbe i primjene stajskog gnojiva. Iz uzorka je potrebno odstraniti eventualno prisutno kamenje, biljne ostatke i sl.

U privitku ovog teksta nalaze se „***UPUTE ZA UZORKOVANJE TLA***“ i obrazac „ ***ZAPISNIK O UZIMANJU UZORKA TLA ZA ANALIZU***“ . Ako je moguće, naručitelj analize će u laboratorij, zajedno sa uzorkom tla, dostaviti i čitko popunjen Zapisnik ili će ga popuniti u laboratoriju prilikom predaje uzorka.